CELEX: 31982D0428
Language: el
Date: 1982-06-21 00:00:00
Title: 82/428/EOK: Απόφαση τής Επιτροπής τής 21ης Ιουνίου 1982 περί διαπιστώσεως ότι η εισαγωγή τού «EMI—UV and Solar Blind Photomultiplier Tube, model G 26 E 314 LF» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31982D0428

82/428/EOK: Απόφαση τής Επιτροπής τής 21ης Ιουνίου 1982 περί διαπιστώσεως ότι η εισαγωγή τού «EMI—UV and Solar Blind Photomultiplier Tube, model G 26 E 314 LF» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 186 της 30/06/1982 σ. 0058 - 0058

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Ιουνίου 1982  περί διαπιστώσεως ότι η εισαγωγή του «EMI-UV and Solar Blind Photomultiplier Tube, model G 26 E 314 LF» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (82/428/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε από τον κανονισμό (ΕΟΚ) αριθ. 1027/79 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η κυβέρνηση του Ηνωμένου Βασιλείου, με επιστολή της της 11ης Δεκεμβρίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν το «EMI-UV and Solar Blind Photomultiplier Tube, model G 26 E 314 LF», που παραγγέλθηκε στις 28 Μαΐου 1981 και που προορίζεται να χρησιμοποιηθεί για την ανίχνευση επί του φθορισμού μικρών μορίων διεγειρομένων σε αερώδη φάση δι' απορροφήσεως εντάσεως φωτός UV, πρέπει να θεωρηθεί ή όχι ως επιστημονική συσκευή καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 7 Ιουνίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι το «EMI-UV and Solar Blind Photomultiplier Tube, model G 26 E 314 LF» δεν μπορεί να χαρακτηρισθεί ως όργανο ή συσκευή κατά την έννοια του άρθρου 3 παράγραφος 1 του κανονισμού (ΕΟΚ) αριθ. 1798/75, αλλά ότι πρόκειται στην πραγματικότητα για ένα εξάρτημα λέιζερ με χρωστική ουσία· ότι αυτό πρέπει λοιπόν να θεωρηθεί ως «εξάρτημα » κατά την έννοια του άρθρου 3 παράγραφος 2 υπό α του ίδιου κανονισμού· ότι στο εξής, η δυνατότητα να δοθεί ατέλεια σ' αυτό το ειδικό εξάρτημα πρέπει να εκτιμηθεί σύμφωνα με τις διατάξεις του εν λόγω άρθρου 3 παράγραφος 2 υπό α·  ότι το υπό εξέταση εξάρτημα δεν είναι προσαρμοσμένο σε ένα επιστημονικό όργανο που εισάγεται ατελώς ή που πρόκειται να τύχει ατελείας· ότι, κατά συνέπεια, οι προϋποθέσεις για την παραχώρηση ατελείας δεν πληρούνται,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή του «EMI-UV and Solar Blind Photomultiplier Tube, model G 26 E 314 LF», που αποτελεί το αντικείμενο της αιτήσεως, της 11ης Δεκεμβρίου 1981, της κυβερνήσεως του Ηνωμένου Βασιλείου, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 21 Ιουνίου 1982.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 134 της 31. 5. 1979, σ. 1.  (3) ΕΕ αριθ. L 318 της 13. 12. 1979, σ. 32.